UNOPS
UNOPS er en specialiseret FN-organisation, der arbejder med infrastruktur, indkøb og projektstyring. Organisationen blev etableret i 1973 som en afdeling i UNDP, men blev en selvstændig organisation i 1995. Organisationen er selvfinansierende gennem en afgift/overhead på de enkelte projekter.
UNOPS kan bedst sammenlignes med et rådgivende ingeniørfirma inde i selve FN. UNOPS har et mandat fra FN's generalforsamling på områderne indkøb og indgåelse af kontrakter samt anlægsarbejder og udvikling af fysisk infrastruktur og dertil hørende tilhørende kapacitetsopbygning.
UNOPS bygger for eksempel skoler og veje og infrastruktur til de fredbevarende FN-styrker, hjælper en række FN-organisationer med indkøb og andre specialiserede ydelser og løser også mere specialiserede opgaver indenfor f.eks. rydning af landminer. Der er stigende fokus på bæredygtig udvikling og klimaforandringer.
UNOPS har en samlet omsætning på omkring 2 milliarder US$ (ca. 12.5 milliarder danske kroner).
Organisationen er beliggende med hovedkontor i FN-byen i København og har ca. 4000 ansatte i omkring 80 lande, men skaber derudover mellem tre og fire millioner arbejdsdage om året for lokalt ansatte på de mange projekter.
UNOPS har siden 2014 været ledet af den tidligere justits-, forsvars- og udviklingsminister fra Norge, Grete Faremo.